અમેરિકન લેખક ટકરમેક્સના લાખો વાચકો છે. તેનું કારણ છે કે જે બીજા પુરુષો નથી કરી શકતા તે એણે કરી બતાવ્યું. તેણે પોતાની ડ્રિન્કિંગ હેબીટ, આલ્કોહોલ પીવાની આદત અને સેક્સ વિશેની વાતો જાહેરમાં લખવાનું શરૂ કર્યું હતું. શરૂઆત તેણે બ્લોગથી કરી હતી પણ પછી તેનું પુસ્તક પણ બહાર પડ્યું અને તે બેસ્ટસેલર બન્યું. જો કે હવે તે બેડબોયમાંથી ગુડબોય બની રહ્યો છે એવું પણ તેણે કબૂલ્યું છે. એના પુસ્તકનું નામ છે કે ‘આઈ હોપ ધે સર્વ બીઅર ઈન હેલ’ ખાસ્સુ ચર્ચામાં રહ્યું તે પુસ્તક. તેણે થોડો સમય પહેલાં લખ્યું કે હવે હું બોલ્ડ નહીં લખું કારણ કે હવે મને સમજાયું છે કે એ યોગ્ય નથી એટલે મારું જીવન બદલાઈ ગયું છે. હું જે જીવતો ન હોઉં તે લખવાનો અર્થ નથી. હવે ટકરમેક્સ સલાહકાર તરીકે લખે છે. બાય ધ વે એ લેખક જ નહીં સારો વક્તા પણ છે. પૌરુષિય અહમને બુસ્ટ કરતા લખાણો તે લખતો અને એટલે જ તેના લાખો ફોલોઅર છે.